वकील से कहा- साथी हैं तो क्या हुआ, नाम तमीज से लें
Supreme Court CJI DY Chandrachud On Advocate Ashwini Upadhyay Over Gopal Shankar Narayanan Case. CJI डीवाई चंद्रचूड़ वकील अश्विनी उपाध्याय पर उस समय भड़क गए जब उन्होंने अपने साथी वकील को गलत तरीके से बुलाया। जस्टिस चंद्रचूड़ ने कहा कि किसी भी वकील के नाम लेने का सही तरीका होना चाहिए, भले ही वो आपके साथी क्यों न हो।
CJI डीवाई चंद्रचूड़ एडवोकेट अश्विनी उपाध्याय पर उस समय भड़क गए, जब उन्होंने अपने साथी वकील को गलत तरीके से बुलाया। जस्टिस चंद्रचूड़ ने कहा कि किसी भी वकील का नाम लेने का सही तरीका होना चाहिए, भले ही वो आपके साथी क्यों न हों।
CJI बुधवार को एक मामले की सुनवाई कर रहे थे। इसी दौरान उन्होंने वकील अश्विनी से दूसरे वकील के बारे में सवाल किया, जिस पर अश्विनी ने कहा- कोई गोपाल पेश हो रहा है। वकील के इस जवाब पर CJI गुस्सा हो गए।
उन्होंने कहा- वो कोई गोपाल नहीं है। उनका नाम गोपाल शंकर नारायणन है। भले ही गोपाल शंकर नारायणन आपके दोस्त हों, कम से कम नाम तमीज से लें। इसके बाद अश्विनी ने CJI से माफी मांगी।
वकील ने माफी मांगी
जस्टिस चंद्रचूड़ ने आगे कहा कि आप सुप्रीम कोर्ट में खड़े हैं। आप यहां एक सीनियर वकील के तौर पर बेंच से बात कर रहे हैं। CJI के तेवर देखकर कुछ देर के लिए कोर्ट में सन्नाटा छा गया। इसके बाद वकील ने अपनी गलती के लिए माफी मांगी और अपने साथी वकील का नाम सही तरीके से लिया।
SCBA के प्रधान विकास सिंह पर भी भड़के थे CJI 
जस्टिस चंद्रचूड़ अपने सख्त तेवर के लिए जाने जाते हैं। इससे पहले भी कई मौके पर उनके तीखे तेवर देखने को मिल चुके हैं। कुछ दिन पहले सुप्रीम कोर्ट बार एसोसिएशन के प्रधान विकास सिंह के साथ उनकी गहमागहमी चर्चा का विषय बनी थी।
विकास सिंह सुप्रीम कोर्ट की जमीन से जुड़े मामले में CJI से तुरंत तारीख की मांग कर रहे थे, लेकिन उन्होंने नॉर्मल याचिका बताकर उसे खारिज कर दिया था। विकास सिंह ने जब कहा कि वो तारीख के लिए उनके घर तक आ सकते हैं तो CJI भड़क गए और उन्हें कोर्ट से बाहर जाने के लिए कहा
CJI के इस तेवर के बाद सीनियर एडवोकेट कपिल सिब्बल और नीरज किशन कौल ने भी विकास सिंह के बर्ताव को लेकर माफी मांगी।
CJI डीवाई चंद्रचूड़ से जुड़ी ये खबर भी पढ़ें...
CJI बोले- सच्चाई झूठी खबरों का शिकार हो गई:फेक न्यूज पर चिंता जताई
सुप्रीम कोर्ट के चीफ जस्टिस डीवाई चंद्रचूड़ का कहना है कि कोर्ट-कचहरी से जुड़े पेशे में महिला और पुरुषों का अनुपात निराशाजनक है। उन्होंने कहा कि महिलाओं को पुरुषों के समान ही मौके दिए जाने चाहिए। युवा और काबिल महिला वकीलों की कोई कमी नहीं है। उन्होंने कहा कि चैंबर में महिला को रखने से पहले बहुत सोचा जाता है। पूरी खबर पढ़ें...
CJI बोले- सच्चाई झूठी खबरों का शिकार हो गई:फेक न्यूज पर चिंता जताई
देश के मुख्य न्यायाधीश डीवाई चंद्रचूड़ ने शुक्रवार को कहा कि हम ऐसे दौर में रह रहे हैं जहां लोगों में सब्र और सहिष्णुता कम है। सोशल मीडिया के दौर में अगर कोई आपकी सोच से सहमत नहीं है तो वह आपको ट्रोल करना शुरू कर देता है। उन्होंने कहा, 'सोशल मीडिया पर फेक न्यूज जिस रफ्तार से फैलती है, उसके चलते सच्चाई विक्टिम बन गई है। पूरी खबर पढ़ें...